Premijer Andrej Plenković u srijedu se u Banskim dvorima sastao sa zagrebačkim gradonačelnikom Milanom Bandićem, a naglasak u razgovoru bio je na zajedničkim projektima, posebice u području gospodarstva.
Plenković i Bandić razgovarali su o suradnji Vlade Republike Hrvatske i Grada Zagreba, s posebnim naglaskom na zajedničkim projektima, prije svega u području gospodarstva.
Dogovorili su kako će na razini pojedinih resora biti definirani projekti od zajedničkog interesa koji će pridonijeti otvaranju novih radnih mjesta i novih investicija, stoji u priopćenju.
Uz predsjednika Vlade bili su potpredsjednica Vlade i ministrica gospodarstva, poduzetništva i obrta Martina Dalić, ministar financija Zdravko Marić i ministar unutarnjih poslova Davor Božinović.